CELEX: 32017R1907
Language: mt
Date: 2017-10-18 00:00:00
Title: Regolament ta' Implimentazzjoni tal-Kummissjoni (UE) 2017/1907 tat-18 ta' Ottubru 2017 dwar l-awtorizzazzjoni ta' preparazzjoni ta' Lactobacillus plantarum (KKP/593/p u KKP/788/p) u Lactobacillus buchneri (KKP/907/p) bħala addittiv fl-għalf għall-baqar u għan-nagħaġ (Test b'rilevanza għaż-ŻEE. )

19.10.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 269/36
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1907
      tat-18 ta' Ottubru 2017
      dwar l-awtorizzazzjoni ta' preparazzjoni ta' Lactobacillus plantarum (KKP/593/p u KKP/788/p) u Lactobacillus buchneri (KKP/907/p) bħala addittiv fl-għalf għall-baqar u għan-nagħaġ
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
               
            
                  (2)
               
               
                  Skont l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni ta' preparazzjoni ta' żewġ varjanti ta' Lactobacillus plantarum (KKP/593/p u KKP/788/p) u ta' Lactobacillus buchneri (KKP/907/p). Mal-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
               
            
                  (3)
               
               
                  Dik l-applikazzjoni tikkonċerna l-awtorizzazzjoni tal-preparazzjoni ta' Lactobacillus plantarum (KKP/593/p u KKP/788/p) u Lactobacillus buchneri (KKP/907/p) bħala addittiv fl-għalf għall-baqar u għan-nagħaġ li għandu jiġi kklassifikat fil-kategorija ta' addittivi “addittivi teknoloġiċi”.
               
            
                  (4)
               
               
                  Fl-opinjoni tagħha tal-4 ta' Diċembru 2013 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet tal-użu proposti, il-preparazzjoni ta' Lactobacillus plantarum (KKP/593/p u KKP/788/p) u Lactobacillus buchneri (KKP/907/p) ma għandhiex effett avvers fuq saħħet l-annimali, saħħet il-bniedem jew fuq l-ambjent. L-Awtorità kkonkludiet ukoll li l-preparazzjoni kkonċernata għandha l-potenzjal li ttejjeb il-produzzjoni ta' għalf insilat magħmul minn materjal li jista' jiġi pproċessat f'materjal għall-ħżin f'silos b'mod faċli, b'mod moderatament diffiċli u b'mod diffiċli. L-Awtorità tqis li ma hemmx bżonn ta' rekwiżiti speċifiċi għas-sorveljanza ta' wara t-tqegħid fis-suq. L-Awtorità vverifikat ukoll ir-rapport dwar il-metodu tal-analiżi tal-addittiv fl-għalf, fl-għalf li ġie ppreżentat mil-Laboratorju ta' Referenza stabbilit bir-Regolament (KE) Nru 1831/2003.
               
            
                  (5)
               
               
                  L-evalwazzjoni tal-preparazzjoni ta' Lactobacillus plantarum (KKP/593/p u KKP/788/p) u Lactobacillus buchneri (KKP/907/p) turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' dik il-preparazzjoni għandu jiġi awtorizzat kif speċifikat fl-Anness ta' dan ir-Regolament.
               
            
                  (6)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      Il-preparazzjoni speċifikata fl-Anness, li tifforma parti mill-kategorija ta' addittivi “addittivi teknoloġiċi” u mill-grupp funzjonali “addittivi tal-għalf insilat”, hija awtorizzata bħala addittiv fl-għalf tal-annimali, soġġetta għall-kundizzjonijiet stipulati f'dak l-Anness.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-18 ta' Ottubru 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 268, 18.10.2003, p. 29.
      
         (2)  EFSA Journal 2014; 12(1):3529.
      
         ANNESS
         
                     Nru ta' identifikazzjoni tal-addittiv
                  
                  
                     Addittiv
                  
                  
                     Kompożizzjoni, formula kimika, deskrizzjoni, metodu analitiku
                  
                  
                     Speċi jew kategorija ta' annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem il-perjodu tal-awtorizzazzjoni
                  
               
                     CFU tal-addittiv/kg ta' materjal frisk
                  
               
                     
                        Addittivi teknoloġiċi: addittivi tas-silaġġ
                     
                  
               
                     1k20754
                  
                  
                     
                        Lactobacillus plantarum KKP/593/p
                     
                        Lactobacillus plantarum KKP/788/p
                     
                        Lactobacillus buchneri KKP/907/p
                  
                  
                     
                        Kompożizzjoni tal-addittiv
                     
                     Preparazzjoni ta' Lactobacillus plantarum KKP/593/p, Lactobacillus plantarum KKP/788/p u Lactobacillus buchneri KKP/907/p b'addittiv minimu ta' 1 × 109 CFU/g, bi proporzjon ta' 4:4:1 (Lactobacillus plantarum KKP/593/p: Lactobacillus plantarum KKP/788/p: Lactobacillus buchneri KKP/907/p)
                     
                        Karatterizzazzjoni tas-sustanza attiva
                     
                     Ċelloli vjabbli ta' Lactobacillus plantarum KKP/593/p, Lactobacillus plantarum KKP/788/p u Lactobacillus buchneri KKP/907p.
                     
                        Metodu analitiku
                         (1)
                     
                     Enumerazzjoni fl-addittiv fl-għalf: metodu tat-tifrix fuq MSR agar (EN 15787).
                     Identifikazzjoni tal-addittiv fl-għalf: Elettroforeżi bil-Ġell f'Kamp Pulsat (PFGE)
                  
                  
                     Baqar
                     Nagħaġ
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin.
                              
                           
                                 2.
                              
                              
                                 Il-kontenut minimu tal-addittiv meta jintuża mingħajr ma jitħallat ma' mikroorganiżmi oħra bħala addittivi fis-silaġġ: 1 × 108 CFU/kg ta' materjal frisk.
                              
                           
                                 3.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi sabiex jindirizzaw ir-riskji potenzjali li jirriżultaw mill-użu tiegħu. Meta dawn ir-riskji ma jkunux jistgħu jiġu eliminati jew imnaqqsa għall-minimu bi proċeduri u b'miżuri ta' dan it-tip, l-addittiv u t-taħlitiet lesti minn qabel għandhom jintużaw b'apparat ta' protezzjoni personali, inkluża l-protezzjoni tan-nifs.
                              
                           
                  
                     It-8 ta' Novembru 2027
                  
               
            (1)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza: https://ec.europa.eu/jrc/en/eurl/feed-additives/evaluation-reports